KOMISSION ASETUS (EY) N:o 2250/96,
annettu 25 päivänä marraskuuta 1996,
tomaattien laatuvaatimuksista annetusta asetuksesta (ETY) N:o 778/83 poikkeamisesta annetun asetuksen (EY) N:o 918/94 muuttamisesta varrellisten tomaattien (tomaattiterttujen) osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/75 (1), sellaisena kuin se on viimeksi muutettuna komission asetuksella (EY) N:o 1363/95 (2), ja erityisesti sen 2 artiklan 2 kohdan,
sekä katsoo, että
komission asetuksessa (EY) N:o 918/94 (3), sellaisena kuin se on viimeksi muutettuna asetuksella (EY) N:o 2728/95 (4), on poikettu komission asetuksesta (ETY) N:o 778/83 (5), sellaisena kuin se on viimeksi muutettuna asetuksella (ETY) N:o 1657/92 (6), varrellisten tomaattien (tomaattiterttujen) kaupan pitämisen sallimiseksi koeajaksi markkinointivuonna 1994; tätä koeaikaa on pidennetty asetuksella (EY) N:o 2728/95 koskemaan markkinointivuotta 1996; tomaattien markkinointivuosi alkaa määrättynä vuonna 1 päivänä tammikuuta ja päättyy 31 päivänä joulukuuta,
olisi lisättävä lopullisesti asetukseen (ETY) N:o 778/83 varrellisten tomaattien (tomaattiterttujen) kaupan pitämisen sallivat säännökset; tuoreiden hedelmien ja vihannesten markkinajärjestelyjen uudistuksen voimaantuloa ja sen soveltamista odotettaessa olisi kuitenkin pidennettävä edellä mainittua koeaikaa ylimääräiseksi markkinointivuodeksi, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 918/94 1 artiklan 1 kohdan ensimmäisen lauseen vuosiluku "1996" vuosiluvulla "1997".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä marraskuuta 1996.